Blaze7451/Wiki-th-20250601 huggingface dataset:
มิซาโตะ (เมืองในจังหวัดไซตามะ)

มิซาโตะ (Misato-machi) เป็นเมืองที่ตั้งอยู่ในอำเภอโคดามะ จังหวัดไซตามะ ประเทศญี่ปุ่น มีขนาดพื้นที่ทั้งหมด sqmi ณ วันที่ 1 ธันวาคม ค.ศ. 2024 เมืองนี้มีประชากรประมาณ 10,659 คน ความหนาแน่นของประชากร 319 คนต่อตารางกิโลเมตร

**ภูมิศาสตร์**
เมืองมิซาโตะตั้งอยู่ในทางตะวันตกของจังหวัดไซตามะ อยู่บนตอนกลางของแม่น้ำอารากาวะ และอยู่ห่างจากใจกลางโตเกียวประมาณ 70 กิโลเมตร

**เทศบาลข้างเคียง**
 จังหวัดไซตามะ
** นครฟูกายะ
** นครฮนโจ
** เมืองโยริอิ
** เมืองนางาโตโระ

**ภูมิอากาศ**
เมืองมิซาโตะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือ มีฤดูร้อนที่อบอุ่น และฤดูหนาวที่เย็นสบายโดยมีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีอยู่ที่ 13.1 °C ปริมาณน้ำฝนเฉลี่ยทั้งปีอยู่ที่ 1,532 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 24.7 °C และต่ำสุดในเดือนมกราคมอยู่ที่ประมาณ 1.7 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของเมืองมิซาโตะค่อนข้างคงที่มาเป็นเวลาหนึ่งศตวรรษ

**ประวัติศาสตร์**
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมัตสึฮิซะ โอซาวะ และฮิงาชิโกดามะขึ้นภายในอำเภอนากะ จังหวัดไซตามะ ต่อมาอำเภอนากะถูกยุบเลิกไปใน ค.ศ. 1896 และกลายเป็นส่วนหนึ่งของอำเภอโคดามะ หมู่บ้านทั้งสามแห่งควบรวมกันเพื่อจัดตั้งเป็นหมู่บ้านมิซาโตะเมื่อวันที่ 1 ตุลาคม ค.ศ. 1954 และได้รับการยกฐานะเป็นเมืองมิซาโตะเมื่อวันที่ 1 ตุลาคม ค.ศ. 1984

**การเมืองการปกครอง**
เมืองมิซาโตะมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 13 คน ในแง่ของการเมืองระดับจังหวัด เมืองมิซาโตะ รวมทั้งนครฟูกายะ และเมืองโยริอิ รวมกันเป็นเขตเลือกตั้งหนึ่งที่ส่งสมาชิกสภาจังหวัดไซตามะจำนวน 3 คน และในแง่ของการเมืองระดับชาติ เมืองมิซาโตะเป็นส่วนหนึ่งของเขตเลือกตั้งที่ 11 ของจังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
บริษัทเอไซมีโรงงานผลิตยาอยู่ที่เมืองมิซาโตะ ซึ่งถือเป็นนายจ้างรายใหญ่ในท้องถิ่น

**การศึกษา**
เมืองมิซาโตะมีโรงเรียนประถมศึกษา 3 แห่งและโรงเรียนมัธยมศึกษาตอนต้น 1 แห่งที่สังกัดเทศบาลเมืองมิซาโตะ เมืองนี้ไม่มีโรงเรียนมัธยมศึกษาตอนปลาย

**การขนส่ง**

**รถไฟ**
 20px บริษัทรถไฟญี่ปุ่นตะวันออก (JR East): สายฮาจิโก
** สถานี: มัตสึฮิซะ

**ทางหลวง**
 254

**อ้างอิง**

**แหล่งข้อมูลอื่น**
 เว็บไซต์ทางการของเมืองมิซาโตะ ja
หมวดหมู่:เมืองในจังหวัดไซตามะ
คติหยามโลก

คติหยามโลก หรือ คตินิยมขวางโลก (cynicism) เป็นทัศนคติที่มีลักษณะเด่นคือความเคลือบแคลงต่อเหตุจูงใจในการทำความดีของผู้อื่น โดยทั่วไปแล้วผู้ถือคติหยามโลกจะไม่ศรัทธาหรือคาดหวังกับผู้คนที่ถูกขับเคลื่อนด้วยความทะเยอทะยาน ความปรารถนา ความโลภ ความพึงพอใจ วัตถุนิยม เป้าหมาย และความคิดเห็นที่ผู้ถือคติหยามโลกมองว่าไร้ค่า ไร้หนทางบรรลุได้ หรือไร้ความหมายในท้ายที่สุด ศัพท์ cynicism มีที่มาจากนักปรัชญากรีกโบราณกลุ่มหนึ่งที่เรียกตัวเองว่า "ซินิก" ซึ่งปฏิเสธค่านิยมดั้งเดิมอย่างความมั่งคั่ง อำนาจ และเกียรติยศเป็นต้น พวกเขาไม่ปฏิบัติตามบรรทัดฐานทางสังคมทั้งในด้านศาสนา มารยาท ที่อยู่อาศัย การแต่งกาย หรือกาลเทศะ หากแต่สนับสนุนการแสวงหาคุณธรรมตามครรลองชีวิตที่เรียบง่ายและเป็นธรรมชาติ
เมื่อถึงคริสต์ศตวรรษที่ 19 การเน้นอุดมคติแบบพรตนิยมและการวิพากษ์อารยธรรมร่วมสมัยว่าไม่สามารถบรรลุมาตรฐานของอารยธรรมอุดมคติหรือแง่มุมเชิงลบของปรัชญาซินิก นำไปสู่ความเข้าใจในสมัยใหม่ว่าลัทธิซินิกหมายถึงแนวโน้มความกังขาในความจริงใจหรือความดีงามของแรงจูงใจและการกระทำของมนุษย์date=November 2013 คติหยามโลกสมัยใหม่คือความแคลงใจกับค่านิยมทางสังคมและทางจริยธรรมที่ได้รับการยกย่องเชิดชู โดยเฉพาะอย่างยิ่งเมื่อความคาดหวังอันสูงส่งที่มีต่อสังคม สถาบัน และผู้มีอำนาจหน้าที่ไม่ได้รับการตอบสนอง ทัศนคตินี้มักปรากฏเป็นผลสะท้อนของความคับข้องใจ ความผิดหวัง และความไม่ไว้วางใจที่ถูกมองว่ามีสาเหตุมาจากองค์การ ผู้มีอำนาจหน้าที่ และองค์ประกอบอื่น ๆ ของสังคม
มักมีผู้เข้าใจสับสนระหว่างคติหยามโลก ทุทรรศนนิยม และสุญนิยม อาจเป็นเพราะคติทั้งสามมีความเกี่ยวเนื่องกันในแง่การสูญเสียศรัทธาในมนุษยชาติ ความแตกต่างสำคัญระหว่างคตินิยมทั้งสามคือ คติหยามโลกหมายถึงความกังขาที่มาจากความระแวดระวัง ในขณะที่ทุทรรศนนิยมคือความไม่เชื่อมั่นในโอกาสที่จะประสบความสำเร็จเนื่องจากความรู้สึกพ่ายแพ้ ส่วนสุญนิยมคือความเคลือบแคลงที่มีต่อความเชื่อว่าสิ่งใด ๆ ในชีวิต (รวมถึงชีวิตเอง) ล้วนมีความหมายหรือมีคุณค่า

**อ้างอิง**
หมวดหมู่:ลัทธิซินิก
หมวดหมู่:ความเชื่อ
หมวดหมู่:สมัยใหม่นิยม
หมวดหมู่:ทัศนคติ
หมวดหมู่:ทฤษฎีสังคม
ทาเกชิ มิกิ

ทาเกชิ มิกิ (Miki Takeshi; เกิดวันที่ 8 เมษายน ค.ศ. 1986) เป็นนักฟุตบอลชาวญี่ปุ่น

**อ้างอิง**

**แหล่งข้อมูลอื่น**
  Takeshi Miki date=2022-05-27  Official Website- Thaileague Official Website: Result
ฮิโรโนริ ซารูตะ

ฮิโรโนริ ซารูตะ (Saruta Hironori; เกิด 28 ตุลาคม ค.ศ. 1982) เป็นนักฟุตบอลชาวญี่ปุ่นที่เกษียณแล้ว
ซารูตะลงเล่น 10 ครั้งในเจลีก ดิวิชัน 2กับสโมสรฟุตบอลเอฮิเมะใน ค.ศ. 2006

**อ้างอิง**

**แหล่งข้อมูลอื่น**
8585
หมวดหมู่:ผู้เล่นในเจ2 ลีก
การหาปริพันธ์โดยใช้สูตรลดทอน

ในแคลคูลัสเชิงปริพันธ์ การหาปริพันธ์โดยใช้สูตรลดทอน เป็นวิธีการที่ใช้ความสัมพันธ์เวียนเกิด ใช้เมื่อนิพจน์ที่มีตัวแปรเสริมเป็นจำนวนเต็ม ซึ่งโดยปกติอยู่ในรูปของเลขยกกำลังของฟังก์ชันเบื้องต้น หรือผลคูณของฟังก์ชันอดิศัย และพหุนามที่มีดีกรีใด ๆ ไม่สามารถหาปริพันธ์โดยตรงได้ แต่การใช้วิธีการหาปริพันธ์อื่น ๆ สามารถกำหนดสูตรลดทอนเพื่อให้ได้ปริพันธ์ของนิพจน์เดียวกันหรือคล้ายกันที่มีตัวแปรจำนวนเต็มเสริมที่ต่ำลง โดยจะลดความซับซ้อนของปริพันธ์ลงทีละน้อยจนกระทั่งสามารถหาค่าได้  วิธีหาปริพันธ์นี้เป็นหนึ่งในวิธีแรก ๆ ที่ใช้กัน

**วิธีการหาสูตรลดทอน**
สูตรลดทอนสามารถหาได้โดยใช้วิธีการหาปริพันธ์ทั่วไป เช่นการหาปริพันธ์โดยการแทนค่า การหาปริพันธ์โดยการแยกส่วน การหาปริพันธ์โดยการแทนค่าฟังก์ชันตรีโกณมิติ การหาปริพันธ์โดยการหาเศษส่วนย่อย ฯลฯ แนวคิดหลักคือให้ปริพันธ์ที่มีตัวแปรเสริมจำนวนเต็ม (เช่น เลขยกกำลัง) ของฟังก์ชันเป็น In ปริพันธ์ที่มีกับค่าตัวแปรเสริมที่ต่ำลง (เลขยกกำลังต่ำกว่า) ของฟังก์ชันนั้นให้เป็น เช่น In -1 หรือ In -2 ซึ่งทำให้สูตรลดทอนเป็นประเภทหนึ่งของความสัมพันธ์เวียนเกิด กล่าวอีกนัยหนึ่งคือ สูตรลดทอนจะทำให้ปริพันธ์
 
อยู่ในรูปของ
 
เมื่อ
 

**วิธีการคำนวณหาปริพันธ์**
ในการคำนวณหาปริพันธ์ เราให้ n เป็นค่าของตัวแปรเสริม และใช้สูตรลดทอนเพื่อแสดงอยู่ในรูปของปริพันธ์ของ (n – 1) หรือ (n – 2) ปริพันธ์ที่มีเลขยกกำลังต่ำกว่าสามารถนำมาใช้คำนวณปริพันธ์เลขยกกำลังสูงกว่าได้ โดยกระบวนการนี้ทำต่อไปซ้ำ ๆ จนกว่าจะถึงจุดที่สามารถหาปริพันธ์ฟังก์ชันได้ โดยปกติเมื่อเลขยกกำลังของฟังก์ชันดังกล่าวเป็น 0 หรือ 1 จากนั้นเราทำการแทนค่าผลลัพธ์ก่อนหน้านั้นอีกครั้งจนกระทั่งเราหา In ได้

**ตัวอย่าง**
ต่อไปนี้เป็นตัวอย่างของวิธีการใช้สูตรลดทอน

**ปริพันธ์ของฟังก์ชันโคไซน์**
โดยทั่วไปปริพันธ์เช่น
 
สามารถหาค่าได้โดยการใช้สูตรลดทอน
, สำหรับ n = 1, 2 ... 30
เริ่มต้นโดยการตั้งให้
 
สามารถเขียนใหม่ได้เป็น
 
หาปริพันธ์โดยการแทนค่าดังนี้
 
 
สามารถหาปริพันธ์โดยการแยกส่วน
 
 
 
 
ดังนั้นสูตรลดทอนคือ
 
ตัวอย่างเพิ่มเติมจากตัวอย่างด้านบนสามารถนำมาใช้หาปริพันธ์สมมติให้ n = 5
 
คำนวนหาปริพันธ์ที่มีเลขดัชนีต่ำกว่า
 
 
แทนค่ากลับได้
 
 
 
โดยที่ C เป็นค่าคงที่

**ปริพันธ์ของเลขชี้กำลัง**
ตัวอย่างทั่วไปอีกอันคือ
 
เริ่มโดยการตั้งให้
 
หาปริพันธ์โดยการแทนค่า
 
 
สามารถหาปริพันธ์โดยการแยกส่วน
 
 
เลื่อนดัชนีกลับไป 1 (n + 1 → n และ n → n – 1)
 
แก้หา In 
 
ดังนั้นสูตรลดทอนคือ
 
วิธีทางเลือกอื่นในการหาสูตรลดทอนทำได้โดยเริ่มจากการแทนค่า  
หาปริพันธ์โดยการแทนค่า
สามารถหาปริพันธ์โดยการแยกส่วน
ซึ่งให้สูตรลดลดทอนเมื่อแทนค่ากลับ
ซึ่งเท่ากับ
 
อีกทางเลือกหนึ่งในการหาสูตรลดทอนได้โดยการบูรณาการแบบแยกส่วน
 
 
 
 
 
จำไว้ว่า
 
 
ซึ่งให้สูตรลดทอนเมื่อแทนค่ากลับ
 
ซึ่งเท่ากับ
 

**รายการสูตรลดทอนจำนวนเต็ม**

**ฟังก์ชันตรรกยะ**
ปริพันธ์ต่อไปนี้ ประกอบด้วย- ตัวประกอบของรากเชิงเส้น - ตัวประกอบเชิงเส้น  และรากเชิงเส้น - ตัวประกอบกำลังสอง - ตัวประกอบกำลังสอง , สำหรับ - ตัวประกอบกำลังสอง , สำหรับ - ตัวประกอบกำลังสอง (ลดทอนไม่ได้) - รากที่สองของตัวประกอบกำลังสองที่ลดทอนไม่ได้ 
 

**ฟังก์ชันอดิศัย**
ปริพันธ์ต่อไปนี้ ประกอบด้วย- ตัวประกอบของไซน์- ตัวประกอบของโคไซน์- ตัวประกอบของผลคูณและผลหารของไซน์และโคไซน์- ผลคูณ/ผลหารของตัวประกอบเลขชี้กำลังและกำลังของ x- ผลคูณของตัวประกอบเลขชี้กำลังและไซน์/โคไซน์

**อ้างอิง**

**บรรณานุกรม**
 Anton, Bivens, Davis, Calculus, 7th edition.
หมวดหมู่:แคลคูลัสเชิงปริพันธ์
เถียน จาง

เถียน จาง (p=Tián Zhāng) เป็นขุนพลของรัฐวุยก๊กในยุคสามก๊กของจีน ภายหลังเป็นขุนพลของราชวงศ์จิ้น

**ประวัติ**
ในปี ค.ศ. 263 เถียน จางได้เข้าร่วมในการศึกพิชิตจ๊กก๊กที่เป็นรัฐอริของวุยก๊ก โดยจงโฮยขุนพลวุยก๊กสั่งให้เถียน จางยกกำลังทหารไปทางตะวันตก โดยเลี่ยงด่านเกียมโก๊ะ (劍閣 เจี้ยนเก๋อ; อยู่ในอำเภอเจี้ยนเก๋อ มณฑลเสฉวนในปัจจุบัน) มุ่งตรงไปยังเมืองอิวกั๋ง (江油郡 เจียงโหยวจฺวิ้น) ก่อนที่จะไปถึงอิวกั๋งประมาณ 100 ลี้ เถียน จางได้ปะทะกับกองกำลังซุ่ม 3 กองของจ๊กก๊กและเอาชนะได้ ขุนพลเตงงายตั้งให้เถียน จางเป็นกองหน้าและร่วมไปกับตนในการเดินทัพทางอิมเป๋ง (陰平 อินผิง; ปัจจุบันคืออำเภอเหวิน มณฑลกานซู่)
ในปี ค.ศ. 270 ในรัชสมัยของจักรพรรดิสุมาเอี๋ยนแห่งราชวงศ์จิ้น ทูฟ่า ชู่จีเหนิง (禿髮樹機能) ผู้นำชนเผ่าเซียนเปย์ (鮮卑) ในเมืองโหไส (河西 เหอซี) ก่อกบฏต่อต้านราชวงศ์จิ้น ในเดือน 6 ปีนั้น เฮาเหลก (胡烈 หูเลี่ย) ข้าหลวงมณฑล (刺史 ชื่อฉื่อ) ของมณฑลฉินโจว (秦州) เสียชีวิตในการรบที่เนินว่านหู (萬斛堆 ว่านหูตุย; ตั้งอยู่บริเวณเขตแดนระหว่างอำเภอจิ้ง-ยฺเหวี่ยน มณฑลกานซู่และนครจงเว่ย์ เขตปกครองตนเองหนิงเซี่ยหุยในปัจจุบัน) จักรพรรดิสุมาเอี๋ยนจึงทรงส่งเถียน จางซึ่งเวลานั้นดำรงตำแหน่งผู้พิทักษ์ทัพสำแดงเดช (奮威護軍 เฟิ่นเวย์ฮู่จฺวิน) ร่วมกับขุนพลฉือ เจี้ยน (石鑒) ให้ยกพลไปปราบกบฏ แต่ไม่ประสบผลสำเร็จ ภายหลังขุนพลหม่า หลง (馬隆) ปราบกบฏได้สำเร็จในปี ค.ศ. 280

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- ฝาง เสฺวียนหลิง (648). จิ้นชู.
หมวดหมู่:ขุนพลของวุยก๊ก
หมวดหมู่:ขุนพลในยุคราชวงศ์จิ้น
สำนักวิทยาศาสตร์แห่งฝรั่งเศส

ไฟล์:Colbert_Presenting_the_Members_of_the_Royal_Academy_of_Sciences_to_Louis_XIV_in_1667.PNG|thumb| Colbert Presenting the Members of the Royal Academy of Sciences to Louis XIV in 1667, โดยอ็องรี เทสเทลิน (Henri Testelin) เบื้องหลังปรากฏหอดูดาวปารีสแห่งใหม่
สำนักวิทยาศาสตร์แห่งฝรั่งเศส (Académie des sciences  , , French Academy of Sciences) เป็นสมาคมผู้คงแก่เรียนที่ก่อตั้งใน ค.ศ. 1666 โดยพระเจ้าหลุยส์ที่ 14 ตามคำแนะนำของฌ็อง-บาติสต์ กอลแบร์ เพื่อส่งเสริมและปกป้องจิตวิญญาณระเบียบวิธีแบบวิทยาศาสตร์ของฝรั่งเศส ถือเป็นสำนักแนวหน้าของการพัฒนาด้านวิทยาศาสตร์ในยุโรปในศตวรรษที่ 17 และ 18 และเป็นหนึ่งในสำนักวิทยาศาสตร์ที่เก่าแก่ที่สุด

**อ้างอิง**
หมวดหมู่:บัณฑิตยสถานแห่งชาติ
หมวดหมู่:สมาคมทางวิทยาศาสตร์
อะคาเดมี

ไฟล์:Archiginnasio-bologna02.png|thumb| มหาวิทยาลัยโบโลญญา ประเทศอิตาลี ก่อตั้งเมื่อปี ค.ศ. 1088 ถือเป็นสถาบันการศึกษาที่เก่าแก่ที่สุดในโลกที่ยังคงเปิดดำเนินการอย่างต่อเนื่อง
อะคาเดมี (academy) สำนักงานราชบัณฑิตยสภาได้กำหนดศัพท์บัญญัติไว้หลายคำ ได้แก่ สำนักวิชา, สำนักวิชาการ, บัณฑิตยสถาน, วิทยสถาน, สถาบัน และ โรงเรียน เป็นสถาบันการศึกษาระดับอุดมศึกษา
คำว่าอะคาเดมีสามารถสืบย้อนไปถึงสำนัก ปรัชญาของเพลโตซึ่งก่อตั้งขึ้นประมาณ 386 ปีก่อนคริสตกาล ที่อาคาเดเมีย ซึ่งเป็นวิหารของอะธีนา เทพีแห่งปัญญาและทักษะ ทางตอนเหนือของเอเธนส์ ประเทศกรีก
ราชสมาคมแห่งสเปนให้คำจำกัดความของอะคาเดมีว่าเป็นสมาคมทางวิทยาศาสตร์ วรรณกรรม หรือศิลปะที่ก่อตั้งขึ้นโดยได้รับอำนาจจากภาครัฐ และเป็นสถาบันการสอนไม่ว่าจะเป็นของรัฐหรือเอกชนที่มีลักษณะทางวิชาชีพ ศิลปะ เทคนิค หรือปฏิบัติงานจริงอย่างเดียว

**อ้างอิง**
หมวดหมู่:ประเภทของโรงเรียน
หมวดหมู่:คำศัพท์ทางวิชาการ
หมวดหมู่:วิชาการ
แอ็นสท์ มัค

เอิร์นส์ วัลท์ฟรีด โยเซ็ฟ เว็นเซิล มัค (Ernst Waldfried Josef Wenzel Mach lang; 18 กุมภาพันธ์ ค.ศ. 1838 – 19 กุมภาพันธ์ ค.ศ. 1916) เป็นนักฟิสิกส์ และนักปรัชญา ชาวออสเตรีย ผู้มีส่วนเกี่ยวข้องทางฟิสิกส์ด้านคลื่นกระแทก อัตราส่วนของความเร็วของการไหลหรือวัตถุต่ออัตราเร็วของเสียง ที่เรียกว่า เลขมัค ซึ่งได้ตั้งชื่อเพื่อเป็นเกียรติแก่เขา ในฐานะนักปรัชญาแห่งวิทยาศาสตร์ เขาเป็นผู้มีอิทธิพลอย่างมากต่อปฏิฐานนิยมเชิงตรรกและปฏิบัตินิยมแบบอเมริกัน1972 จากการวิจารณ์ทฤษฎีอวกาศและเวลาของไอแซก นิวตัน เขาได้ปูทางไปสู่ทฤษฎีสัมพันธภาพของอัลเบิร์ต ไอน์สไตน์2005

**อ้างอิง**
หมวดหมู่:นักปรัชญาวิทยาศาสตร์
หมวดหมู่:บุคคลที่เสียชีวิตในปี พ.ศ. 2459
หมวดหมู่:บุคคลที่เกิดในปี พ.ศ. 2381
หมวดหมู่:นักเขียนชาวออสเตรีย
หมวดหมู่:นักวิทยาศาสตร์ชาวออสเตรีย
มหาวิทยาลัยเวียนนา

มหาวิทยาลัยเวียนนา (University of Vienna; Universität Wien) เป็นมหาวิทยาลัยวิจัยของรัฐ ตั้งอยู่ในเวียนนา ประเทศออสเตรีย ก่อตั้งโดย รูดอล์ฟที่ 4 ดยุกแห่งออสเตรีย ในปี ค.ศ. 1365 ถือเป็นมหาวิทยาลัยที่เก่าแก่ที่สุดในโลกที่ใช้ภาษาเยอรมัน และเป็นหนึ่งในสถาบันการศึกษาระดับอุดมศึกษาที่ใหญ่ที่สุดในยุโรป มหาวิทยาลัยแห่งนี้เกี่ยวข้องกับผู้ได้รับรางวัลโนเบล 17 คน และเป็นแหล่งรวมของนักวิชาการและประวัติศาสตร์จำนวนมาก

**อ้างอิง**
หมวดหมู่:สถาบันอุดมศึกษาในประเทศออสเตรีย
หมวดหมู่:สถาบันอุดมศึกษาที่ก่อตั้งในคริสต์ศตวรรษที่ 14
หมวดหมู่:สถาบันอุดมศึกษาในประเทศออสเตรีย

ออสเตรีย
หมวดหมู่:การศึกษาในประเทศออสเตรีย
หมวดหมู่:สิ่งก่อสร้างในประเทศออสเตรียแบ่งตามประเภท
ร็อทไวล์

ร็อทไวล์
ร็อทไวล์ (Rottweil; Rottweil.ogg; อาเลแมนนิก : Rautweil) เป็นเมืองทางตะวันตกเฉียงใต้ของเยอรมนี ในรัฐบาเดิน-เวือร์ทเทิมแบร์ค ร็อทไวล์เป็นเสรีนครจักรวรรดิมาเกือบ 600 ปี
ร็อทไวล์ตั้งอยู่ระหว่างป่าดำและเทือกเขาชวาเบียน มีประชากรมากกว่า 25,000 คน ในปี 2022 เมืองนี้มีชื่อเสียงในด้านศูนย์กลางเมืองแบบยุคกลาง และงาน คาร์นิวัลแบบดั้งเดิม (เรียกว่า "Fasnet" ในภาษาสวาเบียนท้องถิ่น) เป็นเมืองที่เก่าแก่ที่สุดในบาเดิน-เวือร์ทเทิมแบร์ค และรูปลักษณ์ของเมืองมีการเปลี่ยนแปลงเพียงเล็กน้อยตั้งแต่ศตวรรษที่ 16
ชื่อของเมืองได้นำมาตั้งเป็นพันธุ์สุนัขร็อตไวเลอร์ 

**อ้างอิง**
หมวดหมู่:อดีตสาธารณรัฐ
หมวดหมู่:เสรีนครจักรวรรดิ
หมวดหมู่:เมืองในรัฐบาเดิน-เวือร์ทเทิมแบร์ค
หมวดหมู่:นิวกินีของเยอรมนี

หมวดหมู่:ประวัติศาสตร์ปาปัวนิวกินี
หมวดหมู่:ประวัติศาสตร์ปาเลา
หมวดหมู่:ประวัติศาสตร์หมู่เกาะมาร์แชลล์
หมวดหมู่:ประวัติศาสตร์นาอูรู
หมวดหมู่:จักรวรรดิอาณานิคมเยอรมัน
หมวดหมู่:จักรวรรดิเยอรมัน
หมวดหมู่:อดีตอาณานิคมของเยอรมนี
หมวดหมู่:อดีตอาณานิคมในเขตโอเชียเนีย
หมวดหมู่:อดีตรัฐในอารักขาของเยอรมนี
หมวดหมู่:ฝ่ายมหาอำนาจกลาง
เอสวาตินีแอร์

เอสวาตินีแอร์ (Eswatini Air) เป็นสายการบินประจำชาติเอสวาตินี ที่มีฐานการบินหลักที่ท่าอากาศยานนานาชาติสมเด็จพระราชาธิบดีอึมสวาตีที่ 3 เดิมทีสายการบินวางแผนที่จะเริ่มดำเนินการในเดือนมิถุนายน ค.ศ. 2022 แต่เกิดความล่าช้าบางประการ ส่งผลให้ได้รับใบรับรองผู้ดำเนินการสายการบินล่าช้าจนถึงเดือนธันวาคม สายการบินเริ่มดำเนินการในวันที่ 26 มีนาคม ค.ศ. 2023 โดยดำเนินเที่ยวบินวันละ 2 เที่ยวไปยังโจฮันเนสเบิร์ก

**จุดหมายปลายทาง**
ณ เดือนธันวาคม ค.ศ. 2023 เอสวาตินีแอร์ได้ให้บริการเที่ยวบินสู่จุดหมายปลายทางต่างๆ ดังต่อไปนี้:

**ฝูงบิน**
ณ เดือนมกราคม ค.ศ. 2025 เอสวาตินีแอร์มีเครื่องบินประจำการในฝูงบินดังนี้:
เอสวาตินีแอร์มีอายุฝูงบินเฉลี่ย 26.3 ปี

**อ้างอิง**

**แหล่งข้อมูลอื่น**
หมวดหมู่:สายการบินประจำชาติ
หมวดหมู่:สายการบินสัญชาติเอสวาตินี
หมวดหมู่:สายการบินที่ก่อตั้งในปี พ.ศ. 2564
หมวดหมู่:บริษัทเอสวาตินีที่ก่อตั้งในปี พ.ศ. 2564
อำเภอโคดามะ

ไฟล์:Saitama Kodama-gun.png|frame|อาณาเขตในอดีตของอำเภอโคดามะ จังหวัดไซตามะ (1. เมืองมิซาโตะ, 2. เมืองคามิกาวะ, 3. เมืองคามิซาโตะ, สีเขียวอ่อน/สีฟ้าอ่อน: พื้นที่ที่ต่อมาถูกรวมมาจากอำเภออื่น)
อำเภอโคดามะ (Kodama-gun) เป็นอำเภอที่ตั้งอยู่ทางตะวันตกเฉียงเหนือของจังหวัดไซตามะ ประเทศญี่ปุ่น
ณ วันที่ 1 ธันวาคม ค.ศ. 2024 อำเภอโคดามะมีจำนวนประชากรประมาณ 53,404 คน มีขนาดพื้นที่ทั้งหมด 109.99 ตารางกิโลเมตร ความหนาแน่นของประชากร 486 คนต่อตารางกิโลเมตร
อำเภอโคดามะประกอบด้วย 3 เทศบาลเมือง ได้แก่ ซึ่งอยู่ขนาบทั้งสองข้างของนครฮนโจ- เมืองคามิกาวะ- เมืองคามิซาโตะ- เมืองมิซาโตะ

**การควบรวมเทศบาล**
แผนที่เมืองและหมู่บ้านในอำเภอโคดามะในอดีต (ปัจจุบัน: สีม่วง: นครฮนโจ; สีน้ำเงิน: เมืองมิซาโตะ; สีแดง: เมืองคามิซาโตะ; สีส้ม: เมืองคามิกาวะ)- 1 มกราคม ค.ศ. 2006 หมู่บ้านคามิอิซูมิควบรวมเข้ากับเมืองคามิกาวะเดิม เพื่อจัดตั้งเมืองคามิกาวะขึ้นใหม่- 10 มกราคม ค.ศ. 2006 เมืองโคดามะควบรวมเข้ากับนครฮนโจเดิม เพื่อจัดตั้งนครฮนโจขึ้นใหม่

**อ้างอิง**
โคดามะ
ช่องแคบยูกาตัน

ช่องแคบยูกาตัน (canal de Yucatán) เป็นช่องแคบระหว่างประเทศเม็กซิโกกับประเทศคิวบา เชื่อมระหว่างแอ่งยูกาตันของทะเลแคริบเบียนกับอ่าวเม็กซิโก ช่องแคบมีความกว้างระยะทางเพียง km และมีความลึกเกือบ m ที่จุดที่ลึกที่สุดใกล้ชายฝั่งคิวบา

**อ้างอิง**
หมวดหมู่:ช่องแคบนานาชาติ
บ้านพี่น้อง

บ้านพี่น้อง (Brothers' Home) (형제복지원) เป็น ค่ายกักกัน (อย่างเป็นทางการเรียกว่าเป็นสถานสงเคราะห์) ที่ตั้งอยู่ในเมือง ปูซาน ประเทศเกาหลีใต้ ในช่วงทศวรรษ 1970 และ 1980 โดยสถานที่นี้มักถูกเข้าใจผิดว่าเป็นแรงบันดาลใจหรือพื้นฐานของซีรีส์ เน็ตฟลิกซ์ เรื่อง สควิดเกม เล่นลุ้นตาย อย่างไรก็ตาม ไม่มีหลักฐานสนับสนุนข้อมูลดังกล่าว date=January 2025
บ้านพี่น้องนี้เป็นสถานที่ที่มีการละเมิดสิทธิมนุษยชนในเกาหลีใต้ที่ร้ายแรงที่สุดในช่วงเวลาดังกล่าว และได้รับการขนานนามจากสื่อต่าง ๆ ของเกาหลีว่า "ออสช์วิตซ์แห่งเกาหลี" (Korea's Auschwitz)

**ความเป็นมา**
ในช่วงทศวรรษ 1950 สาธารณรัฐเกาหลียังอยู่ระหว่างการฟื้นฟูจากความเสียหายที่เกิดจากสงครามเกาหลี โดยในช่วงเวลาดังกล่าว นโยบายสวัสดิการของรัฐบาลมุ่งเน้นไปที่การจัดหาที่พักพิงสำหรับเด็กกำพร้า เนื่องจากเด็กกำพร้าถูกมองว่าเป็นสัญลักษณ์ที่สร้างความเสื่อมเสียให้กับชื่อเสียงระดับชาติของเกาหลีใต้p=175
ในทศวรรษ 1960 คณะรัฐบาลทหารของพัก จ็อง-ฮี ได้ดำเนินนโยบาย “ทำความสะอาด” สังคม โดยจัดการกับผู้ที่ถูกมองว่าเป็น “สัญลักษณ์ของความยากจนและความไร้ระเบียบในเมือง” และขยายไปสู่การจับกุมคนไร้บ้านทั่วไปp=176
ภายใต้กฎหมายของเกาหลีใต้ในยุคนั้น คนเร่ร่อน (hanja=浮浪人) ถูกนิยามว่าเป็นบุคคลที่ "ขอทาน, ขายหมากฝรั่ง หรือค้าขายสินค้าอย่างรบเร้าตามสถานที่ที่มีผู้คนพลุกพล่าน เช่น สถานที่ท่องเที่ยว, สถานีรถไฟ, ป้ายรถประจำทาง หรือบริเวณที่พักอาศัย โดยไม่มีที่อยู่อาศัยแน่นอน"
ตั้งแต่ปี 1960 เป็นต้นมา เมืองใหญ่ เช่น โซล ปูซาน และแทกู เริ่มก่อสร้างสถานกักกันคนเร่ร่อน ขณะที่กฎหมายด้านสังคมสงเคราะห์ปี 1970 (labels=no) ได้กำหนดให้คนเร่ร่อนที่มีอายุระหว่าง 18–65 ปีมีสิทธิรับ "บริการสังคมสงเคราะห์"p=176–7
ในปี 1975 กระทรวงมหาดไทยของเกาหลีใต้ประกาศคำสั่งกระทรวงหมายเลข 410 (labels=no) ซึ่งกำหนดให้เทศบาลและตำรวจท้องถิ่นจัดตั้ง "ทีมลาดตระเวนคนเร่ร่อน" เพื่อออกปฏิบัติการตรวจจับเป็นประจำทุกเดือนp=190
นโยบายดังกล่าวทวีความเข้มงวดมากขึ้นเมื่อเกาหลีใต้เตรียมตัวจัดการแข่งขันกีฬาเอเชียนเกมส์ 1986 และโอลิมปิกโซล 1988 โดยอดีตประธานาธิบดีซ็อน ดู-ฮวัน ออกคำสั่งในปี 1981 ให้จัดการ “กวาดล้าง” การขอทานและดูแลคนไร้บ้านp=5

**การค้นพบการละเมิดสิทธิมนุษยชน**

**การสืบสวน**

**การตีและการทรทราน**

**การรับเลี้ยงบุตรบุญธรรมและการค้ามนุษย์**

**ผลที่ตามมา == 

**การพิจารณาคดีของพัก อิน-กึน**
พัก อิน-กึน ในที่สุดถูกตัดสินจำคุกสองปีครึ่ง ไม่ใช่เพราะการละเมิดสิทธิมนุษยชนที่เกิดขึ้นที่ บ้านพี่น้อง แต่เนื่องจากข้อหายักยอกเงินและทุจริต 

**หมายเหตุ**

**ดูเพิ่ม**
 ช็อน ดู-ฮวัน- ค่ายกักกันโยดอก

**อ้างอิง**

**เชิงอรรถ**
หมวดหมู่:ปูซาน
หมวดหมู่:ค่ายกักกัน
หมวดหมู่:การก่อตั้งในปี ค.ศ. 1960 ในเกาหลีใต้
หมวดหมู่:การยุติในปี ค.ศ. 1988 ในเกาหลีใต้
หมวดหมู่:การเมืองขวาจัดในเกาหลีใต้
ลากุช

ลากุช (Lagos, Pt-pt Lagos FF.ogg; Lacobriga) เป็นนครและเทศบาลที่ปากแม่น้ำไบซาฟริง (Bensafrim) และตามแนวมหาสมุทรแอตแลนติก ในบาร์ลาเว็งตู (Barlavento) ของภูมิภาคอัลการ์วึ ทางตอนใต้ของประเทศโปรตุเกส ประชากรของเทศบาลในปี 2011 มีจำนวน 31,049 คน  ในพื้นที่ 212.99 กม.2 
ลากุชเป็นหนึ่งในเมืองที่มีการมาเยือนมากที่สุดในอัลการ์วีและโปรตุเกส เนื่องจากมีชายหาดมากมาย แนวหิน (Ponta da Piedade) บาร์ ร้านอาหาร และโรงแรม ซึ่งมีชื่อเสียงในเรื่องชีวิตกลางคืนและปาร์ตี้ที่มีชีวิตชีวาในช่วงฤดูร้อน อย่างไรก็ตาม ลากุชยังเป็นศูนย์กลางประวัติศาสตร์ของยุคแห่งการค้นพบของโปรตุเกส เป็นบ้านของเอ็งรีกึราชนาวิก อู่ต่อเรืออันเก่าแก่ และครั้งหนึ่งเคยเป็นศูนย์กลางการค้าทาสของยุโรป ในปี 2012 เว็บไซต์ท่องเที่ยวทริปแอดไวเซอร์จัดให้เมืองลากุชเป็นจุดหมายปลายทางอันดับหนึ่งจากรายชื่อ "จุดหมายปลายทางทั่วโลกที่กำลังมาแรง 15 แห่ง"

**อ้างอิง**
หมวดหมู่:เมืองในประเทศโปรตุเกส
สโมสรฟุตบอลทัญฮว้า

สโมสรฟุตบอลทัญฮว้า (เวียดนาม: Câu lạc bộ bóng đá Thanh Hoá) หรือที่รู้จักในชื่อ ดงอ๊า ทัญฮว้า (Đông Á Thanh Hoá) ด้วยเหตุผลด้านผู้สนับสนุน เป็นสโมสรฟุตบอล อาชีพของเวียดนามที่ตั้งอยู่ในเมืองทัญฮว้า พวกเขากำลังเล่นอยู่ในวี.ลีก ดิวิชัน 1 ซึ่งเป็นลีกสูงสุดของลีกฟุตบอลเวียดนาม

**เกียรติยศ**

**การแข่งขันระดับชาติ**
 ลีก- วี.ลีก ดิวิชัน 1
** รองชนะเลิศ: 2017, 2018
** อันดับที่ 3: 2014, 2015- วี.ลีก ดิวิชัน 2
** รองชนะเลิศ: 2003
** อันดับที่ 3: 2006- เวียดนามคัพ:
** ผู้ชนะ : 2023, 2023–24
** รองชนะเลิศ: 2018
** อันดับที่ 3: 2022- เวียดนาม ซูเปอร์คัพ
** ผู้ชนะ: 2009, 2023
** รองชนะเลิศ: 2024

**อ้างอิง**
หมวดหมู่:สโมสรฟุตบอลในประเทศเวียดนาม

**แหล่งข้อมูลอื่น ==
แอฌวลต์เซิชท์

แอฌวลต์เซิชท์
แอฌวลต์เซิชท์ (Esch-Uelzecht), แอ็ชซูว์ราลแซ็ต (Esch-sur-Alzette, pron), เอ็ชอันแดร์อัลเซ็ท (Esch an der Alzette, pron) หรือ เอ็ชอันแดร์อัลท์ซิช (Esch an der Alzig) เป็นนครในประเทศลักเซมเบิร์กและเป็นเทศบาลที่มีประชากรมากเป็นอันดับสองของประเทศ โดยมีประชากร 36,625 คน ณ ค.ศ. 2023 เมืองตั้งอยู่ทางตะวันตกเฉียงใต้ของประเทศ ชายแดนติดกับประเทศฝรั่งเศส และตั้งอยู่ในในหุบเขา มีแม่น้ำอาลแซ็ตไหลผ่านเมือง

**อ้างอิง**
หมวดหมู่:เมืองในประเทศลักเซมเบิร์ก
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอลำปลายมาศ, อำเภอพุทไธสง, อำเภอสตึก, อำเภอคูเมือง, กิ่งอำเภอหนองหงส์ และกิ่งอำเภอนาโพธิ์

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอนางรอง, อำเภอบ้านกรวด, อำเภอละหานทราย, อำเภอปะคำ และอำเภอหนองกี่

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอเมืองบุรีรัมย์, อำเภอประโคนชัย และอำเภอกระสัง

**ดูเพิ่ม**
 จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526- จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**อ้างอิง**
บุรีรัมย์
หมวดหมู่:การเลือกตั้งในจังหวัดบุรีรัมย์
หมวดหมู่:นักการเมืองจากจังหวัดปัตตานี

นักการเมืองผู้เกิดหรือมีถิ่นพำนักในจังหวัดปัตตานี สำหรับนักการเมืองผู้ดำรงตำแหน่งทางการเมืองในจังหวัดปัตตานี เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดปัตตานี ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดปัตตานี
ปัตตานี
เทศมณฑลแฆลฆอล

แฆลฆอล (خلخال) เป็นเทศมณฑลในจังหวัดแอร์แดบีล ประเทศอิหร่าน โดยมีนครแฆลฆอลเป็นเมืองหลัก


**ประชากร**
จากสำมะโนแห่งชาติ ค.ศ. 2006 เทศมณฑลนี้มีประชากร 92,315 คนใน 22,969 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 92,332 คนใน 25,763 ครัวเรือน และสำมะโนล่าสุดใน ค.ศ. 2016 ระบุประชากรที่ 86,731 คนใน 26,779 ครัวเรือน


**เขตบริหาร=== 


**ดูเพิ่ม**



**หมายเหตุ**


**อ้างอิง==
หมวดหมู่:นักธุรกิจจากจังหวัดปัตตานี

นักธุรกิจผู้เกิดในจังหวัดปัตตานี หรือดำเนินธุรกิจในจังหวัดปัตตานี
ธุรกิจ
หมวดหมู่:เศรษฐกิจของจังหวัดปัตตานี
ปัตตานี
เซบัสเตียน ปิญเญรา

มิเกล ฆวน เซบัสเตียน ปิญเญรา เอเชนีเก (Miguel Juan Sebastián Piñera Echenique; 1 ธันวาคม 1949 – 6 กุมภาพันธ์ 2024) เป็นนักการเมืองและนักธุรกิจชาวชิลี เคยดำรงตำแหน่งประธานาธิบดีชิลีระหว่างปี 2010 ถึง 2014 และระหว่างปี 2018 ถึง 2022 
เซบัสเตียนศึกษาสาขาการบริหารธุรกิจที่มหาวิทยาลัยสังฆราชคาทอลิกแห่งชิลีและสาขาเศรษฐศาสตร์ที่มหาวิทยาลัยฮาร์วาร์ด ณ วันที่เซบัสเตียนเสียชีวิต เซบัสเตียนมีทรัพย์สินสุทธิราว 2.7 พันล้านดอลลาร์สหรัฐ ตามข้อมูลของนิตยสารฟอบส์ ทำให้เซบัสเตียนเป็นบุคคลที่รวยที่สุดเป็นอันดับสามในชิลีและเป็นคนที่รวยที่สุดเป็นอันดับ 1,177 ของโลก

**อ้างอิง**

**แหล่งข้อมูลอื่น**
 เว็บไซต์ทางการ
หมวดหมู่:นักการเมืองชิลี
หมวดหมู่:ประธานาธิบดีชิลี
หมวดหมู่:บุคคลจากซันติอาโก
หมวดหมู่:นักการเมืองจากจังหวัดยะลา

นักการเมืองผู้เกิดหรือมีถิ่นพำนักในจังหวัดยะลา สำหรับนักการเมืองผู้ดำรงตำแหน่งทางการเมืองในจังหวัดยะลา เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดยะลา ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดยะลา
ยะลา
หมวดหมู่:นักธุรกิจจากจังหวัดยะลา

นักธุรกิจผู้เกิดในจังหวัดยะลา หรือดำเนินธุรกิจในจังหวัดยะลา
ธุรกิจ
หมวดหมู่:เศรษฐกิจของจังหวัดยะลา
ยะลา
หมวดหมู่:นักการเมืองจากจังหวัดนราธิวาส

นักการเมืองผู้เกิดหรือมีถิ่นพำนักในจังหวัดนราธิวาส สำหรับนักการเมืองผู้ดำรงตำแหน่งทางการเมืองในจังหวัดนราธิวาส เช่น สมาชิกสภาผู้แทนราษฎร หรือนายกเทศมนตรี ดูที่:หมวดหมู่:ผู้ดำรงตำแหน่งทางการเมืองในจังหวัดนราธิวาส ซึ่งเป็นหมวดหมู่ย่อยของหมวดหมู่นี้
การเมือง
หมวดหมู่:การเมืองจังหวัดนราธิวาส
นราธิวาส
หมวดหมู่:อากาศยานที่บินครั้งแรกในปี พ.ศ. 2540

หมวดหมู่:อากาศยานแบ่งตามปีที่บินครั้งแรก
หมวดหมู่:ยานพาหนะที่ได้รับการแนะนำในปี พ.ศ. 2540
ปะโท่ดอจี้

ปะโท่ดอจี้ (ပုထိုးတော်ကြီး) เป็นเจดีย์พุทธในเมืองอมรปุระ ภาคมัณฑะเลย์ ประเทศพม่า ตอนเหนือของทะเลสาบตองตะมานp=20 สร้างขึ้นใน ค.ศ. 1819 โดยพระเจ้าจักกายแมงp=20 ตรงข้ามกับเจดีย์เจาะตอจี้ สร้างขึ้นในช่วงแรกของการครองราชย์และก่อนการย้ายเมืองหลวงจากอมรปุระ ไปยังอังวะซึ่งอยู่ทางทิศตะวันตกเฉียงใต้ 

**อ้างอิง**
หมวดหมู่:เจดีย์ในประเทศพม่า
หมวดหมู่:สิ่งก่อสร้างในภาคมัณฑะเลย์
หมวดหมู่:ผู้ดำรงตำแหน่งทางการเมืองท้องถิ่นในจังหวัดนราธิวาส

หมวดหมู่:ผู้ดำรงตำแหน่งทางการเมืองในจังหวัดนราธิวาส
หมวดหมู่:ศิลปินจากจังหวัดนราธิวาส

หมวดหมู่:บุคคลจากจังหวัดนราธิวาสแบ่งตามอาชีพ
หมวดหมู่:วัฒนธรรมของจังหวัดนราธิวาส
นราธิวาส
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก, อำเภอคูเมือง และกิ่งอำเภอนาโพธิ์

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง, อำเภอหนองกี่, อำเภอละหานทราย, กิ่งอำเภอปะคำ และกิ่งอำเภอหนองหงส์

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอกระสัง, อำเภอบ้านกรวด และอำเภอประโคนชัย

**ดูเพิ่ม**
 จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522- จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**อ้างอิง**
บุรีรัมย์
หมวดหมู่:การเลือกตั้งในจังหวัดบุรีรัมย์
เจาะตอจี้ (แก้ความกำกวม)

เจาะตอจี้ (ကျောက်တော်ကြီး) อาจหมายถึง- เจดีย์เจาะตอจี้ (อมรปุระ): สร้างโดยพระเจ้าพุกาม ตั้งอยู่ใกล้ทะเลสาบตองตะมาน เมืองอมรปุระ- วัดเจาะตอจี้ (มัณฑะเลย์): สร้างโดยพระเจ้ามินดง ตั้งอยู่เชิงเขามัณฑะเลย์ เมืองมัณฑะเลย์- วัดเจาะตอจี้ (ย่างกุ้ง): สร้างโดยต้านชเว ตั้งอยู่เมืองย่างกุ้ง
วัดเจาะตอจี้ (มัณฑะเลย์)

วัดเจาะตอจี้ (ကျောက်တော်ကြီးဘုရား; หรือที่รู้จักในชื่อ พระพุทธรูปใหญ่หินอ่อน) เป็นวัดพุทธที่มีชื่อเสียง ตั้งอยู่ทางใต้ของเชิงเขามัณฑะเลย์ ประเทศพม่า ตรงข้ามคูเมืองมุมตะวันออกเฉียงเหนือของพระราชวังมัณฑะเลย์ พระพุทธรูปมีชื่ออย่างเป็นทางการว่า มะฮาตะจะมายะเซน (မဟာသကျမာရဇိန်)
การก่อสร้างเริ่มขึ้นเมื่อ ค.ศ. 1853 ภายใต้การอุปถัมภ์ของพระเจ้ามินดง แต่สถานที่นี้ไม่เสร็จสมบูรณ์จนกระทั่ง ค.ศ. 1878 อันเนื่องมาจากความขัดแย้งภายในช่วงกลางคริสต์ทศวรรษ 1860 รวมทั้งการกบฏภายในพระราชวัง ในช่วงแรกวัดนี้สร้างขึ้นตามแบบวัดอนันดาในพุกาม แต่เมื่อสร้างเสร็จแล้วกลับไม่เหมือนวัดต้นแบบ
พระพุทธรูปเจาะตอจี้เป็นพระพุทธรูปขนาดใหญ่ปางมารวิชัย (ဘူဖဿမုဒြာ) พระพุทธรูปนี้แกะสลักจากหินอ่อนสีเขียวอ่อนก้อนเดียวที่ขุดได้จากเมืองซะจีน ห่างจากมัณฑะเลย์ไปทางเหนือ km ใช้ระยะเวลา 13 วันในการขนส่งก้อนหิน โดยใช้แรงงานชายราว 10,000 ถึง 12,000 นาย เข้าสู่บริเวณวัดในจุดที่จะแกะสลัก องค์พระได้รับการถวายเมื่อ ค.ศ. 1865
เทศกาลเจดีย์จัดขึ้นที่วัดเจาะตอจี้ทุกปีในช่วงเดือนตุลาคม

**อ้างอิง**
หมวดหมู่:วัดในประเทศพม่า
หมวดหมู่:สิ่งก่อสร้างในภาคมัณฑะเลย์
หมวดหมู่:พระพุทธรูปในประเทศพม่า
หมวดหมู่:พระพุทธรูปปางมารวิชัย
ญุบบุลญัรรอห์

ญุบบุลญัรรอห์ (جب الجراح บางครั้งสะกดเป็น ญิบัลญัรรอห์) เป็นหมู่บ้านในเขตผู้ว่าการฮอมส์ ประเทศซีเรีย เมืองที่อยู่ใกล้เคียงได้แก่อัลมุค็อรร็อมทางตะวันตก ซะละมียะฮ์ทางตะวันตกเฉียงเหนือ และอัลก็อรยะตัยน์ทางใต้ สำนักงานสถิติกลางซีเรียรายงานว่าญุบบุลญัรรอห์มีประชากร 2,255 คน พลเมืองส่วนใหญ่ในหมู่บ้านนี้นับถืออะละวัเหมือนกับหมู่บ้านอื่น ๆ ในอำเภออัลมุค็อรร็อม Matti Moosa นักประวัติศาสตร์ อ้างว่า บุคคลสำคัญที่นับถืออะละวีที่โดดเด่นจากพรรค์บะอษ์ได้ประชุมกันเป็นการลับที่ญุบบุลญัรรอห์เมื่อวันที่ 30 มกราคม ค.ศ. 1968 และมีมติที่นั่นให้ยุบเลิกการสอนศาสนาอิสลามและคริสต์ในโรงเรียนของซีเรีย

**อ้างอิง==
อำเภออัลมุค็อรร็อม

อำเภออัลมุค็อรร็อม (langx|ar|منطقة المخرم|manṭiqat al-Mukharram) เป็นอำเภอในเขตผู้ว่าการฮอมส์ ประเทศซีเรีย โดยมีจุดศูนย์กลางที่นครอัลมุค็อรร็อม จากสำมะโน ค.ศ. 2004 อำเภอนี้มีประชากร 52,068 คน

**ตำบล**
อำเภออัลมุค็อรร็อมแบ่งออกเป็น 2 ตำบลหรือนะวาฮี (ประชากร ณ ค.ศ. 2004):
*ตำบลอัลมุค็อรร็อม (ناحية المخرم): ประชากร 32,447 คน
*ตำบลญุบบุลญัรรอห์ (ناحية جب الجراح): ประชากร 19,621 คน

**อ้างอิง==
มัสยิดญะมาล อับดุนนาศิร

มัสยิดญะมาล อับดุนนาศิร (translit=Masjid Jamāl ʻAbd al-Nāṣir) เป็นมัสยิดในไคโร ประเทศอียิปต์ มัสยิดนี้เป็นที่รู้จักจากการบรรจุสุสานของญะมาล อับดุนนาศิร

**ภาพรวม**
มัสยิดนี้ตั้งอยู่ในอัลกุบบะฮ์ ทำให้มีมักเรียกขานเป็น "มัสยิดอัลกุบบะฮ์" ตั้งอยู่ใกล้อาคารของกระทรวงกลาโหมและการผลิตทางการทหารและวิทยาเขตของมหาวิทยาลัยอัยน์ชัมส์ การก่อสร้างเริ่มขึ้นใน ค.ศ. 1962 ด้วยเงินบริจาคจากพลเมืองอัลกุบบะฮ์ จากนั้นใน ค.ศ. 1965 นาศิรสั่งให้ก่อสร้างให้แล้วเสร็จ โดยให้เงินทุนสนับสนุนค่าใช้จ่ายและควบคุมดูแลการออกแบบ โดยใช้รูปแบบสถาปัตยกรรมอาหรับสมัยใหม่ การก่อสร้างนี้ใช้ต้นทุนถึง 300,000 ปอนด์อียิปต์ กิจกรรมทางสังคมต่าง ๆ มากมายเกิดขึ้นในมัสยิด เช่น การเรียนรู้คัมภีร์อัลกุรอาน การฝึกอบรมสำหรับเด็กหญิงกำพร้า และคลินิกการแพทย์

**อ้างอิง**

**แหล่งข้อมูลอื่น ==
มอดูล:Location map/data/Egypt Nile Delta

return {
	name = 'ดินดอนสามเหลี่ยมปากแม่น้ำไนล์',
top = 31.99,
bottom = 29.28,
left = 28.96,
right = 33.05,
	image = 'Egypt Nile Delta location map.svg'
}
มัสยิดญะมาล อับดุนนาศิร (เวสต์แบงก์)

มัสยิดญะมาล อับดุนนาศิร (مسجد جمال عبد الناصر Masjid Jamal 'Abd an-Nasser) เป็นมัสยิดที่ใหญ่ที่สุดในอัลบีเราะฮ์ เวสต์แบงก์ รัฐปาเลสไตน์ ตั้งอยู่ในเขตใจกลางเมืองของตัวนคร มัสยิดนี้ได้ชื่อจาก ญะมาล อับดุนนาศิร ประธานาธิบดีอียิปต์และผู้นำชาวอาหรับ
เมื่อวันที่ 14 มีนาคม ค.ศ. 2002 กองทัพอิสราเอล (IDF) เข้ายึดครองมัสยิดและใช้หออะษานเป็นที่ซุ่มยิง สังหารชาวปาเลสไตน์ 4 คน
ณ วันที่ 22 กันยายน ค.ศ. 2007 ภรรยาของนักโทษการเมืองที่สังกัดกลุ่มฮะมาสและสมาชิกหญิงกลุ่มฮะมาสอีกนับสิบคนเดินขบวนจากมัสยิดญะมาล อับดุนนาศิรไปถึงจัตุรัสอัลมะนาเราะฮ์เพื่อประท้วงต่อสิ่งที่พวกเธอมองว่าทางองค์การบริหารแห่งชาติปาเลสไตน์ (PA) กักขังญาติของพวกตนโดยมีแรงจูงใจทางการเมือง พวกเธอถูกขัดขวางไม่ให้เข้าถึงจัตุรัสเมื่อกองกำลังรักษาความปลอดภัยของ PA ใช้แก๊สน้ำตาเพื่อสลายการชุมนุม

**อ้างอิง==
ฉบับร่าง:เกณฑ์สิทธิ์ กันธจันทร์

เกณฑ์สิทธิ์ กันธจันทร์  (เกิดเมื่อวันที่ 8 สิงหาคม พ.ศ.2528) เกณฑ์   เป็นผู้ประกาศข่าวชาวไทยในสังกัดช่อง 7 เอชดีเกิดที่จังหวัดเชียงใหม่เริ่มเข้าสู่วงการบันเทิงเคยเป็นเด็กฝึกงานโปรดิวเซอร์ที่บริษัทจีเอ็มเอ็มแกรมมี่ปัจจุบันเป็นผู้ประกาศข่าวในสังกัดช่อง 7 สี หรือยุคดิจิตอล ช่อง 7 เอชดี มีผลงานล่าสุด "จ้อข่าวเช้า", "เจาะประเด็นข่าว 7 เอชดี" และ "ข่าวภาคค่ำ" เป็นต้น

**ประวัติ**
เกณฑ์สิทธิ์ เกิดเมื่อวันที่ 8 สิงหาคม พ.ศ. 2528 (ชื่อเล่น:เกณฑ์) เป็นผู้ประกาศข่าวชาวไทยสังกัดช่อง 7 เอชดีเกิดที่จังหวัดเชียงใหม่
เกณฑ์สิทธิ์จบการศึกษาจากโรงเรียนนวมินทราชูทิศ พายัพ และจบการศึกษาปริญญาตรีจากคณะวารสารศาสตร์ มหาวิทยาลัยธรรมศาสตร์ สาขา วารสารศาสตรมหาบัณฑิต (การบริหารสือสารมวลชน)และมหาวิทยาลัยเชียงใหม่ สาขา ศิลปศาสตรบัณฑิต (การสื่อสารมวลชน) คณะการสื่อสารมวลชน (เกียรตินิยมอันดับ 1)

**การทำงาน**
ปี 2553 เกณฑ์สิทธิ์ เริ่มเป็นผู้ประกาศข่าวในช่วงเป็นนักศึกษาปี 3 เคยเป็นเด็กฝึกงานโปรดิวเซอร์ที่บริษัทจีเอ็มเอ็มแกรมมี่เกณฑ์สิทธิ์เริ่มมาเป็นผู้ประกาศข่าวในโครงการสรรหาผู้ประกาศข่าวหน้าใหม่และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน ปัจจุบันเขาเป็นผู้ประกาศข่าวในสังกัดช่อง 7 เอชดี
ปัจจุบันปี 2567 เกณฑ์สิทธิ์ มีผลงานล่าสุด "จ้อข่าวเช้า" "เจาะประเด็นข่าว 7 เอชดี" และ "ข่าวภาคค่ำ" เป็นต้น

ในปี 2568 เกณฑ์สิทธิ์ เป็นผู้ประกาศข่าวในรายการข่าวเช้านี้ที่หมอชิต, เจาะประเด็นข่าว 7 HD และข่าวภาคค่ำ เป็นต้น
และในปี 2567 เกณฑ์สิทธิ์ ได้รับรางวัล เทพทอง ครั้งที่ 22 สาขา ประเภทบุคคลดีเด่นด้านวิทยุโทรทัศน์และสื่อ

**ผลงานผู้ประกาศข่าว**
 ข่าวภาคค่ำ วันศุกร์ - วันเสาร์ 19.55 น. - 20.20 น. ร่วมกับ นิลาวัลย์ พาณิชย์รุ่งเรือง, จีรนันท์ เขตพงศ์, ช่อฟ้า เหล่าอารยะ, และกฤษดา นวลมี
*ข่าวในพระราชสำนัก วันศุกร์ - วันเสาร์ 19.55 น. - 20.20 น. ร่วมกับ นิลาวัลย์ พาณิชย์รุ่งเรือง, จีรนันท์ เขตพงศ์, ช่อฟ้า เหล่าอารยะ, และกฤษดา นวลมี
*เจาะประเด็นข่าว 7HD วันเสาร์ - วันอาทิตย์ เวลา 16.00 น. - 17.00 น.ร่วมกับ ปิ่นปินัทธ์ ฐากูลวีรนันท์ (2567) - (ปัจจุบัน)
*เช้านี้ที่หมอชิต วันจันทร์ - วันศุกร์ เวลา 05.30 น. - 07.30 น.ร่วมกับ กมลาสน์ เอียดศรีชาย และ ภานุรัจน์ ศนีบุตร (2568) - (ปัจจุบัน)- หลักเศรษฐศาสตร์ในช่วง "ห้องข่าวภาคเที่ยง"  ร่วมกับ กมลาสน์ เอียดศรีชาย

**ผลงานผู้ประกาศข่าวในอดีต**
 จ้อข่าวเช้า วันจันทร์ ศุกร์ เวลา 04.30 น. - 05.30 น. ร่วมกับ สุคนธ์เพชร ผลประดิษฐานนท์, เจษฎา อุปนิ, เพลงรบ ฐิติกุลดิลก, ปิ่นปินัทธ์ ฐากูลวีรนันท์ และ นภัสกรณ์ เสรีโรจนสิริ (2567 - ปัจจุบัน)- เช้านี้ที่หมอชิต - เช้าข่าวเด็ด 7 สี- ห้องข่าวภาคเที่ยง- สะเก็ดข่าว (ช่วงข่าวภาคค่ำ)- สะเก็ดข่าว สเปเชียล วันเสาร์ วันอาทิตย์ ร่วมกับ สุคนธ์เพชร ผลประดิษฐานนท์ 

**รางวัล**
(2559)  รางวัลบุคคลและองค์กรคุณภาพตัวอย่างดีเด่นแห่งปี สาขาสื่อมวลชนดีเด่น ประจำปี 2559 จาก หนังสือพิมพ์เดลิมิเร่อร์
*(2567) รางวัลเทพทอง สาขา ประเภทบุคคลดีเด่นด้านวิทยุโทรทัศน์และสื่อออนไลน์ดีเด่น

**อ้างอิง**

**แหล่งข้อมูลอื่น**
gainsit_ch7
ฉบับร่าง:มิสแกรนด์ลำปาง

มิสแกรนด์ลำปาง (Miss Grand Lampang) เป็นการประกวดนางงามสำหรับผู้หญิงระดับจังหวัด จุดประสงค์เพื่อทำงานเผยแพร่วัฒนธรรมของจังหวัดเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และหาตัวเเทนของจังหวัดลำปางเพื่อประกวดในระดับประเทศคือ มิสแกรนด์ไทยแลนด์ ผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติคือ มิสเเกรนด์อินเตอเนชั่นนอล โดยจัดขึ้นเป็นประจำทุกปีตั้งแต่ปี 2016 ถึงปัจจุบัน

**ผลงานการประกวดระดับประเทศ**

**มิสแกรนด์ไทยเเลนด์**
สัญลักษณ์สี
​

**อ้างอิง ==
วิจักษณ์ นิยมวงศ์

วิจักษณ์ นิยมวงศ์ ฮายา (15 พฤศจิกายน พ.ศ. 2550 – ) เป็นนักกีฬาฮอกกี้น้ำแข็งเยาวชนชายทีมชาติไทย ซึ่งทำหน้าที่ในตำแหน่งผู้รักษาประตู

**ประวัติ**
ใน พ.ศ. 2566 วิจักษณ์ได้ผ่านการคัดเลือกเข้าร่วมฮอกกี้น้ำแข็งชายทีมชาติไทยรุ่นอายุไม่เกิน 18 ปี สำหรับการแข่งฮอกกี้น้ำแข็งชิงแชมป์เอเชียและโอเชียเนีย รุ่นอายุไม่เกิน 18 ปี 2023 ที่อูลานบาตาร์ ประเทศมองโกเลีย ต่อมา ใน พ.ศ. 2567 เขาได้ผ่านการคัดเลือกเข้าร่วมฮอกกี้น้ำแข็งเยาวชนชายทีมชาติไทย สำหรับการแข่งฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี ที่กรุงเทพมหานคร ประเทศไทย ซึ่งทีมของเขาได้เป็นแชมป์การแข่งดังกล่าว และวิจักษณ์ได้รับรางวัลผู้รักษาประตูยอดเยี่ยม

**เกียรติประวัติ**

**ส่วนบุคคล**
 รางวัลผู้รักษาประตูยอดเยี่ยม ฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี

**ร่วมกับทีมชาติ**
 16px แชมป์ ฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี- 16px รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี

**อ้างอิง**
หมวดหมู่:นักฮอกกี้น้ำแข็งชาวไทย
หมวดหมู่:ผู้รักษาประตูฮอกกี้น้ำแข็ง
หมวดหมู่:นักกีฬาทีมชาติไทย
แฆลฆอล (จังหวัดแอร์แดบีล)

แฆลฆอล (خلخال) เป็นนครในอำเภอกลาง เทศมณฑลแฆลฆอล จังหวัดแอร์แดบีล ประเทศอิหร่าน โดยทำหน้าที่เป็นทั้งเมืองหลักของเทศมณฑลและอำเภอ

**ประชากร**
จากสำมะโนแห่งชาติ ค.ศ. 2006 นครนี้มีประชากร 38,521 คนใน 9,619 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นถึง 41,165 คนใน 11,213 ครัวเรือน และสำมะโนล่าสุดใน ค.ศ. 2016 ระบุประชากรในนครที่ 39,304 คนใน 11,501 ครัวเรือน

**ศัพทมูลวิทยาและประวัติ**
วลาดีมีร์ มีนอร์สกีรายงานว่า ชื่อ Khalkhāl อาจระบุความเชื่อมโยงกับอาณาจักร Kharkhar โบราณที่ปรากฏในเทือกเขาซากรอสตะวันออกในสมัยจักรวรรดิอัสซีเรียใหม่62
แฮมแดลลอฮ์ มูสแทวฟี นักเขียนในคริสต์ศตวรรษที่ 14 เขียนไว้ใน Nuzhat al-Qulub โดยจัดให้แฆลฆอลเป็นส่วนหนึ่งของตูมันแห่งแอร์แดบีล เขาระบุเมืองนี้ว่า "แต่เดิมเป็นเมืองขนาดใหญ่" ซึ่งในสมัยนั้นลงขนาดเหลือเพียงหมู่บ้านเท่านั้น เขาเขียนว่าแฆลฆอลสืบทอดความเป็นเมืองเอกของจังหวัดต่อจากเมืองฟีรูซอบอดที่เสื่อมลงแล้ว เขาเขียนต่อว่าจังหวัดแฆลฆอลมีประมาณ 100 หมู่บ้านและ 4 อำเภอ คือ Khāmidah-Bīl, Sajasrūd, Anjīlābād และ Mīsjīn โดยประเมินภาษีเป็นมูลค่าที่ 30,000 ดีนาร์

**หมายเหตุ**

**อ้างอิง ==
แฆลฆอล (จังหวัดเคร์มอนชอฮ์)

แฆลฆอล (خلخال) เป็นหมู่บ้านในตำบลโดรูดแฟรอมอน อำเภอกลาง เทศมณฑลเคร์มอนชอฮ์ จังหวัดเคร์มอนชอฮ์ ประเทศอิหร่าน จากสำมะโน ค.ศ. 2006 หมู่บ้านนี้มีประชากร 120 คนใน 23 ครัวเรือน
วลาดีมีร์ มีนอร์สกีรายงานว่า ชื่อ Khalkhāl อาจระบุความเชื่อมโยงกับอาณาจักร Kharkhar โบราณที่ปรากฏในเทือกเขาซากรอสตะวันออกในสมัยจักรวรรดิอัสซีเรียใหม่62

**อ้างอิง ==
ฉบับร่าง:บัญชา แข็งขัน

บัญชา แข็งขัน (เกิดเมื่อวันที่  พ.ศ.2513) เกิดที่กรุงเทพมหานคร น้อย ปัจจุบันเป็นผู้ประกาศข่าวชาวไทยและเป็นบรรณาธิการในสังกัดช่อง 7 เอชดีในปัจจุบัน เริ่มเข้าสู่วงการบันเทิงสู่ผู้ประกาศข่าวเคยเป็นผู้สื่อข่าวทางช่องเนชั่นแชนแนลและมีผลงานเป็นผู้ประกาศข่าวเช่น เนชั่นข่าวเช้า, และ เก็บตกจากเนชั่นภาคเข้ม ปัจจุบันเป็นผู้ประกาศข่าว ห้องข่าวภาคเที่ยง ทางช่อง 7 เอชดี

**ประวัติ**
บัญชา (เกิดเมื่อวันที่ พ.ศ.2513) จบการศึกษาปริญญาตรี มหาวิทยาลัยรามคำแหง คณะมนุษย์ศาสตร์ สาขาสื่อสารมวลชน คณะสื่อสารมวลชน) 

**การงาน**
บัญชา เริ่มเข้าสู่วงการบันเทิงสู่ผู้ประกาศข่าวเคยเป็นผู้สื่อข่าวทางช่องเนชั่นแชนแนลและมีผลงานเป็นผู้ประกาศข่าวเช่น เนชั่นข่าวเช้า, และ เก็บตกจากเนชั่นภาคเข้ม 
ในปี พ.ศ. 2562 บัญชาเป็นผู้ประกาศข่าวข่าวทางช่องวัน 31และผู้บรรณาธิการบริหารฝ่ายข่าว มีผลงานสร้างชื่อเสียง เช่น ข่าวเช้าช่องวัน, บัญชาหน้าหนึ่ง เป็นต้น
ในปีพ.ศ. 2567 ปัจจุบันบัญชาเป็นผู้ประกาศข่าว ห้องข่าวภาคเที่ยงทางช่อง 7 เอชดี และเป็นผู้บรรณาธิการบริหารฝ่ายข่าวช่อง 7 เอชดีเป็นต้น

**ผลงาน**

**ผู้ประกาศข่าวปัจจุบัน**
 ห้องข่าวภาคเที่ยง ร่วมกับ ศจี วงศ์อำไพ (4 พฤศจิกายน พ.ศ. 2567 - ปัจจุบัน)

**ผู้ประกาศข่าวในอดีต**
 ผู้สื่อข่าวช่องเนชั่นแนล- เนชั่นข่าวเช้าช่องเนชั่นแนล- เก็บตกจากเนชั่นภาคเข้มช่องเนชั่นแนล- บัญชาหน้าหนึ่ง ช่องวัน 31- ข่าวเช้าช่องวัน ช่องวัน 31- ข่าวเช้าตรู่ช่องวัน ช่องวัน 31- ข่าวช่องวัน เสาร์ อาทิตย์ ช่องวัน 31

**รางวัล**
(2561) รางวัลเณรไอยรา สาขา ผู้รายงานข่าวดีเด่น (ชาย)

**อ้างอิง ==
หมวดหมู่:รัฐวิสาหกิจจีน

รัฐวิสาหกิจในประเทศจีน
หมวดหมู่:บริษัทของจีนแบ่งตามการเป็นเจ้าของ
หมวดหมู่:รัฐบาลจีน
จีน
หมวดหมู่:การคลังรัฐบาลในจีน
หมวดหมู่:รัฐวิสาหกิจของเอเชีย
แบร์เคินโอปโซม

แบร์เคินโอปโซม (Bergen op Zoom) หรือ แบร์เรอเคอ (Berrege) ในภาษาท้องถิ่น เป็นนครและเทศบาลทางตะวันตกเฉียงใต้ของประเทศเนเธอร์แลนด์ ตั้งอยู่ในจังหวัดนอร์ทบราแบนต์ ติดชายแดนกับจังหวัดเซลันด์ จากข้อมูลในเดือนมกราคม ค.ศ.  2021 เทศบาลมีประชากร 67,514 คน

**อ้างอิง**
หมวดหมู่:เมืองในจังหวัดนอร์ทบราแบนต์
หมวดหมู่:เมืองในประเทศเนเธอร์แลนด์
อัลเมอโล

อัลเมอโล (Almelo, Nl-Almelo.ogg ) เป็นเทศบาลและนครทางตะวันออกของประเทศเนเธอร์แลนด์
อัลเมอโลมีประชากรราว 72,000 คน ตั้งอยู่ในพื้นที่ชนบทที่สวยงามของภูมิภาคตเว็นเตอ โดยมีศูนย์กลางอุตสาหกรรมอย่าง แอ็นสเคอเดและเฮงเงโล เป็นเมืองใกล้เคียง 
อัลเมอโลได้รับสถานะเป็นนครใน ค.ศ. 1394 
เมืองนี้ยังเป็นที่รู้จักจากการที่มีสโมสรฟุตบอลท้องถิ่นที่ชื่อ เฮราเกล็สอัลเมอโล ซึ่งเล่นอยู่ในเอเรอดีวีซี ลีกฟุตบอลสูงสุดของเนเธอร์แลนด์

**อ้างอิง**
หมวดหมู่:เมืองในจังหวัดโอเฟอไรส์เซิล
หมวดหมู่:เมืองในประเทศเนเธอร์แลนด์
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก และอำเภอคูเมือง

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง และอำเภอหนองกี่

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอกระสัง, อำเภอละหานทราย, อำเภอบ้านกรวด, อำเภอประโคนชัย และกิ่งอำเภอปะคำ

**ดูเพิ่ม**
 จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519- จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**อ้างอิง**
บุรีรัมย์
หมวดหมู่:การเลือกตั้งในจังหวัดบุรีรัมย์
มาซายุกิ อากาซากะ

มาซายุกิ อากาซากะ (Akasaka Masayuki, เกิด 31 สิงหาคม 1992) เป็นนักพากย์ชาวญี่ปุ่น เกิดที่เมืองมินามิอาวาจิ จังหวัดเฮียวโงะ สังกัดค่ายเนกซีด ส่วนสูง 177 ซม.

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากจังหวัดเฮียวโงะ
หมวดหมู่:นักพากย์ชายชาวญี่ปุ่น
มิตสึรุ มิยาโมโตะ

มิตสึรุ มิยาโมโตะ (Miyamoto Mitsuru, เกิด 8 กันยายน 1958) เป็นนักแสดง และ นักพากย์ ชาวญี่ปุ่น เกิดที่ โอโมริ เขตโอตะ โตเกียว และโตที่เมืองซาไก จังหวัดโอซากะ สังกัดโรงละครซูบารุ

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2501
หมวดหมู่:บุคคลจากซาไก
หมวดหมู่:บุคคลจากโตเกียว
หมวดหมู่:ศิษย์เก่าจากมหาวิทยาลัยฮกไกโด
หมวดหมู่:นักพากย์ชายชาวญี่ปุ่น
หมวดหมู่:นักแสดงชายชาวญี่ปุ่น
เกล็นน์ คอร์เปส

เกล็นน์ คอร์เปส เป็นนักพัฒนาเกมอิสระ เขาเป็นที่รู้จักจากผลงานที่ Bullfrog Productions โดยเฉพาะในเกม Populous (ซึ่งเขาเป็นผู้ร่วมสร้าง), Magic Carpet และ Dungeon Keeper เขาออกจาก Bullfrog ในปี 1999 เพื่อก่อตั้ง Lost Toys ซึ่งพัฒนาเกมสองเกมรวมถึง Battle Engine Aquila จากนั้นเขามุ่งพัฒนาเกมมือถือ และได้สร้างเกม Ground Effect สำหรับ ไอโอเอส และ Topia World Builder สำหรับ ไอโอเอส และ แอนดรอยด์ ผลงานล่าสุดของเขาคือ Fat Owl With A JetPack และ powARdup ผลงานของเขายังมีอิทธิพลต่อเกมอย่าง ไมน์คราฟต์ อีกด้วย

**อาชีพ**
ก่อนเข้าร่วมงานกับ Bullfrog คอร์เปส เคยทำงานเป็นผู้ควบคุมคอมพิวเตอร์และโปรแกรมเมอร์ระบบปฏิบัติการของเครื่อง Telex มาก่อน เขาเข้าร่วมงานกับ Bullfrog หลังจากถูกเลิกจ้างจากงานในตำแหน่งดังกล่าว โดยรับตำแหน่งหัวหน้าศิลปินกราฟิก
คอร์เปส เป็นผู้ร่วมออกแบบเกม Populous และออกแบบกราฟิกในเกม
เขายังพัฒนาภูมิประเทศแบบ 3D ซึ่งสร้างความสนใจให้ Peter Molyneux และ Les Edgar รวมถึงเขียนฟังก์ชันสนับสนุน CGA, EGA และ VGA
ในปี 1991 คอร์เปส คิดแนวคิดสำหรับ Magic Carpet และสร้างแผนที่วงกลมของเกม
คอร์เปส ยังพัฒนาเอนจินของ Dungeon Keeper (ซึ่งดัดแปลงมาจาก Magic Carpet) ซึ่งเป็นแรงบันดาลใจสำหรับ ไมน์คราฟต์
ในปี 1999 คอร์เปส ออกจาก Bullfrog และก่อตั้ง Lost Toys ซึ่งพัฒนาเกม Moho และ Battle Engine Aquila แต่บริษัทปิดตัวลงในปี 2003 หลังจากนั้น คอร์เปส เริ่มโฟกัสที่การพัฒนาเกมมือถือและความเป็นจริงเสริม (AR) 
หลังจาก Lost Toys ปิดตัวลงในปี 2003 Glenn คอร์เปส เริ่มก่อตั้งบริษัทชื่อ Weirdwood โดยมุ่งเน้นพัฒนาเกมที่จัดจำหน่ายผ่านช่องทางออนไลน์ นอกจากนี้เขายังเคยทำงานให้กับ Kuju Entertainment และ Electronic Arts
ในปี 2009 คอร์เปส เปิดตัวเกมแข่งรถ Ground Effect ซึ่งเป็นเกมที่ใช้ยานพาหนะรูปแบบเฉพาะ (คล้ายโฮเวอร์คราฟต์และเครื่องบิน) สำหรับแพลตฟอร์ม ไอโอเอสหลังจากนั้นเขาร่วมมือกับ Crescent Moon ในการพัฒนา Topia World Builder ซึ่งเป็นเกมจำลองโลกที่เปิดตัวครั้งแรกในเดือนตุลาคม 2012 บน ไอโอเอส และต่อมาได้วางจำหน่ายในระบบ แอนดรอยด์
คอร์เปส ยังพัฒนาเกม Fat Owl With A Jetpack ซึ่งได้รับแรงบันดาลใจจากเกมสไตล์ Lunar Lander สำหรับ ไอโอเอส และในปี 2017 เขาร่วมพัฒนากับลูกชาย แจ็ค คอร์เปส เปิดตัว powARdup เกม AR ที่ออกแบบมาในรูปแบบเกมอาเขตเชิงสะสมและหลีกเลี่ยง
ตั้งแต่ปี 2019 คอร์เปส เข้าร่วมทีมพัฒนาซอฟต์แวร์การออกแบบ 3 มิติชื่อ Vector Suite โดยทำงานในฝ่ายวิจัยและพัฒนาที่มุ่งเน้นเทคโนโลยีการสร้างพื้นผิวสำหรับการใช้งานทั้งใน AR/VR และการออกแบบทั่วไป

**อ้างอิง**
หมวดหมู่:ผู้พัฒนาวิดีโอเกม
หมวดหมู่:บุคคลที่ยังมีชีวิตอยู่
วัดแหลมเสด็จ

วัดแหลมเสด็จ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองขุด อำเภอท่าใหม่ จังหวัดจันทบุรี  เป็นวัดสาขาของวัดเขาสุกิม ตั้งชื่อตามหาดแหลมเสด็จที่สมเด็จพระนางเจ้ารำไพพรรณีทรงเสด็จมาปลูกต้นไม้ที่หาดนี้ เมื่อ พ.ศ. 2523 โดยมีพระอาจารย์เตชิน  เป็นเจ้าอาวาส
วัดแหลมเสด็จ แต่เดิมเป็นที่ดินของนายเรื่อง ศรีปลัด ได้บริจาคให้กับพระอาจารย์สมชาย ฐิตวิริโย เป็นจำนวน 7 ไร่ 3 งาน  ซึ่งหลวงปู่สมชาย ได้ใช้เป็น ที่พักสงฆ์แหลมเสด็จ สาขาวัดเขาสุกิม ซึ่งเป็นสถานที่อบรมภาคปฏิบัติธรรม ของพระนักศึกษาชั้นปีที่ 4 ต่อมาได้พัฒนาเป็น "วัดแหลมเสด็จ" ตั้งเป็นวัดเมื่อวันที่ 31 พฤษภาคม พ.ศ. 2553
อาคารเสนาสนะประกอบด้วยวิหารหลังใหญ่ ประดิษฐานพระพุทธรูปปางมารวิชัย ศาลาการเปรียญ อาคารไม้สักทอง กุฏิสงฆ์ กุฏิไม้สักทอง หอระฆัง หอระฆังไม้สักทอง ตั้งอยู่บริเวณหน้าวัด ศาลาท่าน้ำ ศาลาท่าน้ำไม้สักทอง ตั้งอยู่ริมทะเล ใช้สำหรับลงเรือข้ามฟากไปยังเกาะนมสาว วัดมีหลวงพ่อโต พระพุทธรูปปูนปั้นสีขาวขนาดใหญ่ ประดิษฐานอยู่บนยอดเขา

**อ้างอิง**
แหลมเสด็จ
วัดลาด (จังหวัดจันทบุรี)

วัดลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อพุ อำเภอท่าใหม่ จังหวัดจันทบุรี 
วัดลาดตั้งวัดเมื่อ พ.ศ. 2322 พระอาจารย์จ๋วน ซึ่งเป็นเจ้าอาวาสรูปแรกเป็นผู้ริเริ่มสร้างวัดให้เป็นวัดประจำหมู่บ้าน เนื่องจากที่ตั้งวัดเป็นที่ลาด จึงตั้งชื่อวัดว่า "วัดลาด" ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 เขตวิสุงคามสีมากว้าง 30 เมตร ยาว 40 เมตร
อาคารเสนาสนะประกอบด้วยอุโบสถกว้าง 30 เมตร ยาว 40 เมตร สร้างเมื่อ พ.ศ. 2527 เป็นอาคารคอนกรีตเสริมเหล็ก ศาลาการเปรียญ กว้าง 15 เมตร ยาว 25 เมตร สร้างเมื่อ พ.ศ. 2518 เป็นอาคารคอนกรีตเสริมเหล็ก กุฏิสงฆ์จำนวน 6 หลัง เป็นอาคารครึ่งตึกครึ่งไม้ และศาลาบำเพ็จกุศล 1 หลัง ปูชนียวัตถุมีพระประธานประจำอุโบสถและพระพุทธรูปปูนปั้น 1 องค์

**อ้างอิง**
ลาด
บัรรีชัรกี

บัรรีชัรกี (بري شرقي) เป็นเมืองในเขตผู้ว่าการฮะมาฮ์ ประเทศซีเรีย ตั้งอยู่ทางตะวันออกของฮะมาฮ์ mi และทางตะวันออกของใจกลางซะละมียะฮ์ mi เมืองนี้ตั้งอยู่ทางตะวันตกของชานเมือง Jabal al-Balaas และอยู่ที่เส้นเขตทะเลทรายซีเรีย พื้นที่ใกล้เคียง ได้แก่ ตัล อัลตูต, อะกอริบทางเหนือ ซูฮากับอุก็อยริบาตทางตะวันออก และอัลมุค็อรร็อมทางใต้ สำนักงานสถิติกลางซีเรียรายงานว่า บัรรีชัรกีมีประชากร 4,172 คนตามสำมะโน ค.ศ. 2004 พลเมืองส่วนใหญ่นับถือนิกายอิสมาอีลียะฮ์

**ประวัติ**

**สมัยมัมลูก**
'บัรรี' เป็นชื่อของบุคคลที่มีผูิอุทิศมะกอม (ศาลเจ้า) ของ 'นะบีบัรรี' ตั้งอยู่ในเมือง เมืองนี้เชื่อกันว่าเป็นสถานที่ฝังศพของฟัฎล์ อิบน์ อีซา ผู้นำเผ่าเบดูอินในคริสต์ศตวรรษที่ 13 ที่ถูกสังหารในช่วงที่มีความขัดแย้งในชนเผ่าอัลฟัฎล์แห่งบะนูตัยย์ที่ปกครองกลุ่มชนเผ่าในสเตปป์ซีเรียตลอดสมัยอัยยูบิด, มัมลูก และออตโตมันตอนต้น ชื่อ 'ฟัฎล์ อิบน์ อีซา อิบน์ มุฮันนา' ได้รับการจารึกลงในป้ายสุสานที่มะกอมนะบีบัรรี

**สมัยออตโตมัน**
ใน ค.ศ. 1838 อีไล สมิธจัดให้บัรรีเป็นคิรบะฮ์ (ซากหมู่บ้านหรือหมู่บ้านร้าง)p=177 จากนั้นประมาณ ค.ศ. 1848 เมืองร้างซะละมียะฮ์และ คิรบะฮ์ โดยรอบเริ่มมีผู้เข้าอาศัยที่นับถืออิสมาอีลียะฮ์จากเทือกเขา Jabal Ansariyah ริมชายฝั่ง จากนั้นใน ค.ศ. 1876 ชาวอิสมาอีลียะฮ์จากอัลก็อดมูสและหุบเขาอัลเคาะวาบีใน Jabal Ansariyah สถาปนาบัรรีสมัยใหม่ โดยดึงดูดด้วยดินที่อุดมสมบูรณ์ แหล่งน้ำ และภูมิอากาศที่น่ารื่นรมย์ ที่อยู่อาศัยแรกคือกระท่อมที่สร้างจากโคลนและพวกเขาฟื้นฟูและใช้งานคลองสมัยไบแซนไทน์จากคริสต์ศตวรรษที่ 4 ใหม่

**สมัยใหม่**

**อ้างอิง**

**บรรณานุกรม**
year=1841
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก และอำเภอคูเมือง

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง และกิ่งอำเภอหนองกี่

**เขตเลือกตั้งที่ 3**
เขตการเลือกตั้งที่ 3 ประกอบด้วยอำเภอกระสัง, อำเภอละหานทราย, อำเภอบ้านกรวด และอำเภอประโคนชัย

**ดูเพิ่ม**
 จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518- จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**อ้างอิง**
บุรีรัมย์
หมวดหมู่:การเลือกตั้งในจังหวัดบุรีรัมย์
ตำบลบัรรีชัรกี

บัรรีชัรกี (بري شرقي) เป็นนาฮียะฮ์ (ตำบล) ในอำเภอซะละมียะฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่า ตำบลนี้มีประชากร 13,767 คนในสำมะโน ค.ศ. 2004

**อ้างอิง ==
เจดีย์เจาะตอจี้ (อมรปุระ)

เจดีย์เจาะตอจี้ (ကျောက်တော်ကြီးဘုရား; หรือรู้จักในชื่อ ตองตะมาน เจาะตอจี้) เป็นเจดีย์พุทธที่ตั้งอยู่ในเมืองอมรปุระ ประเทศพม่า ใกล้กับทะเลสาบตองตะมานp=10 สร้างขึ้นเมื่อ ค.ศ. 1847 โดยพระเจ้าพุกาม จำลองตามเจดีย์อนันดาเมืองพุกาม
เจดีย์แห่งนี้เป็นตัวอย่างของสถาปัตยกรรมประเภทหนึ่ง ซึ่งแม้จะยืมรูปแบบอินเดียจากพุกาม แต่ก็สร้างขึ้นโดยสถาปนิกชาวพม่าทั้งหมดp=10 ความน่าสนใจทางศิลปะของเจดีย์แห่งนี้อยู่ที่จิตรกรรมฝาผนังจำนวนมากที่ประดับบริเวณทางเข้าทั้งสี่p=10 ภาพเหล่านี้แสดงถึงอาคารทางศาสนาในรูปแบบต่าง ๆ ที่สร้างหรือบูรณะโดยพระเจ้าพุกามเช่นที่ ซะไกง์ อมรปุระ อังวะ ปะค่านจี้ แปร และย่างกุ้ง และรูปกลุ่มดาวนพเคราะห์ตามความเชื่อทางดาราศาสตร์ของพม่าp=10 รวมถึงรูปมนุษย์ที่แสดงเครื่องแต่งกายและประเพณีในสมัยโก้นบองp=10 เจดีย์มีหลังคาทรงปยะตะห้าชั้น จิตรกรรมฝาผนังบางภาพเชื่อว่าอาจได้รับอิทธิพลจากศิลปะอยุธยา

**อ้างอิง**
หมวดหมู่:เจดีย์ในประเทศพม่า
หมวดหมู่:สิ่งก่อสร้างในภาคมัณฑะเลย์
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วยอำเภอเมืองบุรีรัมย์, อำเภอพุทไธสง, อำเภอสตึก, อำเภอกระสัง และกิ่งอำเภอคูเมือง

**เขตเลือกตั้งที่ 2**
เขตการเลือกตั้งที่ 2 ประกอบด้วยอำเภอลำปลายมาศ, อำเภอนางรอง, อำเภอละหานทราย, อำเภอบ้านกรวด, อำเภอประโคนชัย และกิ่งอำเภอหนองกี่

**ดูเพิ่ม**
 จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512- จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**อ้างอิง**
บุรีรัมย์
หมวดหมู่:การเลือกตั้งในจังหวัดบุรีรัมย์
จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดบุรีรัมย์ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 5 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500- จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**อ้างอิง**
บุรีรัมย์
หมวดหมู่:การเลือกตั้งในจังหวัดบุรีรัมย์